2012.gada Noteikumi Nr.

# Rīgā (prot. Nr. .§)

# Grozījumi Ministru kabineta 2006.gada 27.jūnija noteikumos Nr.535 „Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības novērtēšanas noteikumi”

Izdoti saskaņā ar

Ceļu satiksmes likuma

15.1 panta ceturto daļu

1. Izdarīt Ministru kabineta 2006.gada 27.jūnija noteikumos Nr.535 „Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības novērtēšanas noteikumi”” (Latvijas Vēstnesis, 2006, 104.nr.; 2007, 37., 129.nr.; 2008, 106.nr.; 2009, 205.nr.; 2010, 105.nr.; 2011, 32.nr., nr.185; 2012, 48.nr.) šādus grozījumus:

1.1. Papildināt VII nodaļu ar 411.punktu šādā redakcijā:

„411. Pēc ražotāja pamatota lūguma EK tipa apstiprinātāja iestāde ierobežotā laika posmā, kamēr ir spēkā iepriekšējā posma motoru emisijas robežvērtības, vai ne ilgāk kā 36 mēnešus, ja nesākas nākamais motoru emisijas robežvērtību posms, atļauj pārdot, reģistrēt vai nodot ekspluatācijā transportlīdzekļus, kas neatbilst motoru emisijas robežvērtībām, atbilstoši šo noteikumu 7.pielikuma C daļā noteiktajai atbrīvojuma procedūrai (elastības shēma).”

1.2. Izteikt 7.pielikumu šādā redakcijā:

„7.pielikums   
Ministru kabineta

2006.gada 27.jūnija

noteikumiem Nr.535

**Daudzuma ierobežojumi**

**A. Ierobežojumi mazām sērijām**

|  |  |  |
| --- | --- | --- |
| Nr. p.k. | Kategorija | Vienību skaits (katram transportlīdzekļu tipam) |
| 1. | T | 150 |
| 2. | C | 50 |
| 3. | R | 75 |
| 4. | S | 50 |

**B. Ierobežojumi sērijas beigu transportlīdzekļiem**

1. Maksimālais transportlīdzekļu skaits vienam vai vairākiem transportlīdzekļu tipiem, ko nodod ekspluatācijā katrā dalībvalstī saskaņā ar procedūru, kura noteikta šo noteikumu 40.punktā, nedrīkst pārsniegt 10 % no visu attiecīgo tipu transportlīdzekļu skaita, kas divos iepriekšējos gados nodoti ekspluatācijā attiecīgajā dalībvalstī, un nedrīkst būt mazāks par 20.

2. Transportlīdzekļus, ko nodod ekspluatācijā saskaņā ar šī pielikuma 1.punktā minēto procedūru, identificē ar īpašu norādi uz atbilstības sertifikāta.

**C. Ierobežojumi saskaņā ar elastības shēmu**

1. Traktoru ražotājs, kas vēlas izmantot elastības shēmu (izņemot III B posma motoru emisijas robežvērtības posma darbības laikā), atbilstoši noteiktajām prasībām EK tipa apstiprinātāja iestādei lūdz atļauju laist tirgū traktorus daudzumā, ko nosaka divos alternatīvos veidos:

1.1. traktoru skaits, ko laiž tirgū, ievērojot elastības shēmu, nevienā motoru kategorijā nepārsniedz 20 % no traktoru ražotāja to gada laikā tirgū laisto traktoru skaita, kuriem ir attiecīgās kategorijas motori (to aprēķina kā pēdējo piecu gadu pārdošanas apjoma vidējo rādītāju Eiropas Savienības tirgū). Ja traktoru ražotājs ir tirgojis traktorus Eiropas Savienībā mazāk nekā piecus gadus, vidējo rādītāju aprēķina, pamatojoties uz faktisko laikposmu, kurā traktoru ražotājs ir tirgojis traktorus Eiropas Savienībā;

1.2. to traktoru skaits, kas laisti tirgū, ievērojot elastības shēmu, katrā jaudas diapazonā nepārsniedz šādu maksimumu:

|  |  |
| --- | --- |
| Motoru jaudas diapazons P (kW) | Traktoru skaits |
| 19 ≤ P < 37 | 200 |
| 37 ≤ P < 75 | 150 |
| 75 ≤ P < 130 | 100 |
| 130 ≤ P < 560 | 50 |

2. Traktoru ražotājs, kas vēlas izmantot elastības shēmu (III B posma motoru emisijas robežvērtības posma darbības laikā), atbilstoši noteiktajām prasībām EK tipa apstiprinātāja iestādei lūdz atļauju laist tirgū traktorus daudzumā, ko nosaka divos alternatīvos veidos:

2.1. traktoru skaits, ko laiž tirgū, ievērojot elastības shēmu, nevienā motoru kategorijā nepārsniedz 40 % no traktoru ražotāja to gada laikā tirgū laisto traktoru skaita, kuriem ir attiecīgās kategorijas motori (to aprēķina kā pēdējo piecu gadu pārdošanas apjoma vidējo rādītāju Eiropas Savienības tirgū). Ja traktoru ražotājs ir tirgojis traktorus Eiropas Savienībā mazāk nekā piecus gadus, vidējo rādītāju aprēķina, pamatojoties uz faktisko laikposmu, kurā traktoru ražotājs ir tirgojis traktorus Eiropas Savienībā;

2.2. to traktoru skaits, kas laisti tirgū, ievērojot elastības shēmu, katrā jaudas diapazonā nepārsniedz šādu maksimumu:

|  |  |
| --- | --- |
| Motoru jaudas diapazons P (kW) | Traktoru skaits |
| 37 ≤ P < 56 | 200 |
| 56 ≤ P < 75 | 175 |
| 75 ≤ P < 130 | 250 |
| 130 ≤ P < 560 | 125” |

3.Traktora ražotājs pieteikumā apstiprinātājai iestādei norāda šādu informāciju:

3.1. pie katra traktoram, kuram tiks uzstādīts saskaņā ar elastības shēmu tirgū laists motors, piestiprināts marķējuma paraugs ar šādu tekstu: „Traktora Nr­.­­\_\_\_\_(traktoru secībā), no\_\_\_(kopējais traktoru skaits attiecīgajā jaudas diapazonā), ar motora Nr.\_\_\_ un tipa apstiprinājuma (Direktīva 2000/25/EK) Nr.\_\_\_\_”;

3.2. Motoram piestiprināmā marķējuma paraugs, uz kura norādīts teksts „Motors laists tirgū saskaņā ar elastības shēmu” saskaņā ar normatīvajos aktos noteiktajām motoru marķēšanas prasībām.

4. Traktora ražotājs savai apstiprinātājai iestādei sniedz jebkuru nepieciešamo informāciju, kas saistīta ar elastības shēmas īstenošanu un ko apstiprinātāja iestāde var pieprasīt lēmuma pieņemšanai.

5. Traktora ražotājs reizi sešos mēnešos iesniedz apstiprinātājām iestādēm katrā ES dalībvalstī, kurā attiecīgais traktors ir laists tirgū, ziņojumu par elastības shēmu īstenošanu, ko viņš izmanto.

6. Ziņojumā iekļauj kumulatīvus datus par to traktoru skaitu, kas laisti tirgū saskaņā ar elastības shēmu, motoru un traktoru sērijas numurus un ES dalībvalstis, kurās traktors nodots ekspluatācijā, un ziņojumu apstiprinātājām iestādēm iesniedz tik ilgi, līdz turpinās elastības shēma.

7. Motoru ražotājs saskaņā ar elastības shēmu var laist tirgū motorus, kas ir apstiprināti saskaņā ar šī pielikuma C daļu.

8. Motoru ražotājs motorus, ko izplata tirgū saskaņā ar elastības shēmu, marķē ar tekstu „Motors laists tirgū saskaņā ar elastības shēmu” saskaņā ar normatīvajos aktos noteiktajām motoru marķēšanas prasībām.

9. Apstiprinātāja iestāde izvērtē ražotāja pieprasījumu pieškirt atļauju izmantot elastības shēmu un tam pievienotos dokumentus, informē traktoru ražotāju par savu lēmumu atļaut vai neatļaut izmantot elastības shēmu.”

2. Atcelt Ministru kabineta 2011.gada 15.novembra noteikumus Nr.881 „Grozījumi Ministru kabineta 2006.gada 27.jūnija noteikumos Nr.535 „Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības novērtēšanas noteikumi”” (Latvijas Vēstnesis, 2011, 185.nr.).

3. Noteikumi stājas spēkā 2012.gada 1.jūnijā.

Ministru prezidents V.Dombrovskis

Zemkopības ministre L.Straujuma

2012.05.11. 12:21

G.Melkins

67027207, Gints.Melkins@zm.gov.lv